Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1477

d) Számítás vagy alátámasztott indoklás olyan esetekben, amikor a számítási módszerek és számított paraméterek megbízhatósága vagy hagyományossága közismerten elfogadott. 2.13.2 A mintadarab, prototípus vagy modell vizsgálatát követően megfelelő értékelési módszereket kell alkalmazni az adott fejezet követelményei kielégítettségének igazolására, összhangban a 2.1—2.12.10 pontban előírt üzemi jellemzők és elfogadhatóság normáival. 2002/105/II. szám Az LSA-III. anyagok vizsgálata 2.13.3 A szilárd anyagot, legalább a küldeménydarab teljes tartalmának megfelelő mennyiségben 7 napra a környezetével megegyező hőmérsékletű vízbe kell süllyeszteni. A vizsgálati víz térfogatának elégségesnek kell lennie arra, hogy a 7 napos vizsgálat végére a nem elnyelt és reakcióba nem került víz szabad mennyisége legalább a vizsgált szilárd minta térfogatának 10%-át kitegye. A víz kezdeti pH értéke 6-8, maximális vezetőképessége 20 °C hőmérsékleten 1 mSm/m (10 µmho/cm). A vizsgált mintadarab 7 napos bemerítése után a szabad vízmennyiség teljes aktivitását kell mérni. A különleges formájú radioaktív anyagok vizsgálata 2.13.4 A különleges formájú radioaktív anyagokból készített vagy azokat szimuláló mintákat a következő vizsgálatoknak kell alávetni: ejtési vizsgálat, ütéspróba, hajlítási próba és hőterhelési próba. 2.13.5 Minden vizsgálathoz felhasználható új mintadarab. 2.13.6 A 2.13.7—2.13.11 pontban felsorolt minden vizsgálat után értékelni kell a mintadarabot kilúgozással vagy a szivárgási mennyiség olyan módszerrel történő meghatározásával, amely nem kevésbé érzékeny, mint a nem szóródó szilárd anyaghoz a 2.13.12 pontban és a kapszulába zárt anyaghoz a 2.13.13 pontban előírt módszerek. 2.13.7 Ejtési vizsgálat. A mintadarabot 9 m magasságból céltáblára kell ejteni. A céltáblának meg kell felelnie a 2.13.16. pontban foglalt előírásoknak. 2.13.8 Ütéspróba. A mintadarabot sima, kemény felületen fekvő ólomlapon kell elhelyezni, és sík felületű acéltuskóval olyan ütésnek kitenni, amelynek ereje megegyezik 1,4 kg súlyú teher 1 m magasságból történő szabadesése által okozott ütőerőnek. Az acéltuskó sík felülete átmérőjének 25 mm, élei kerekítési sugarának 3,0 ± 0,3 mm-nek kell lennie. A 3,5—4,5 Vickers keménységű és legfeljebb 25 mm vastagságú ólomlap felületének valamivel nagyobbnak kell lennie a mintadarab felfekvési felületénél. Minden ütéspróbához új ólomlapot kell felhasználni. A mintadarabra az ütést a tuskóval úgy kell mérni, hogy az a maximális sérülést okozza. 2.13.9 Hajlítási próba. Ezt a vizsgálatot csak olyan nagy hosszúságú és vékony minták esetében kell alkalmazni, amelynek hossza legalább 10 cm és a hosszúságának a minimális vastagságához viszonyított aránya legalább 10. A mintadarabot vízszintes helyzetben szilárdan kell rögzíteni úgy, hogy hosszának fele a befogási pont felett legyen. A mintadarab helyzetének biztosítania kell, hogy annak szabad végére az acéltuskó sík felületével mért ütéstől a maximális sérülést szenvedje el. Az ütés erejének meg kell egyezni 1,4 kg súlyú teher 1 m magasságból történő szabadesése által okozott ütőerőnek. Az acéltuskó sík felülete átmérőjének 25 mm-nek, élei kerekítési sugarának 3,0 ± 0,3 mmnek kell lennie. 2.13.10 Hőterhelési próba. A mintadarabot levegőn 800 °C hőmérsékletre kell hevíteni, ezen a hőmérsékleten tartani 10 percig, majd le kell hűteni. 2.13.11 A hermetikusan zárt kapszulába helyezett radioaktív anyag vagy az ilyet szimuláló mintadarab mentesülhet a következő vizsgálatok alól:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes